Frank A. Stevenson

Frank Andrew Stevenson (født 11. juni 1970) er en norsk programvareutvikler og deltids kryptoanalytiker. Han er kjent for avsløringer av svakheter i krypto-systemet Content Scramble System (CSS)Frank Stevenson's CSS Cracks – A compilation of links relating to Stevenson's CSS analysis som brukes på DVD-plater. Selv om den grunnleggende analysen ble gjort av andre, er Stevenson kjent for sitt arbeide med kryptoanalysen på CSS som ble grunnlaget for DeCSS-programmetCSS cryptoanalysis, og ble innkalt som vitne i den norske rettssaken mot Jon Johansen. Han avga også en rettsforklaring i den amerikanske rettssaken som DVD CCA anla mot McLaughlin, Bunner og andre.

Stevenson arbeidet i Funcom som spillutvikler i flere år. Etter dette flyttet han til Kvaleberg for å arbeide med programvare for mobiltelefoner. I juli 2010 publiserte Stevenson informasjon om svakheter i krypteringsalgoritmen A5/1, som brukes i de fleste 2G GSM mobilnettverk. Han demonstrerte i denne forbindelse sin programvare kalt Kraken, som demonstrerer at denne krypteringen kan brytes i reell tid med relativt enkelt utstyr.New 'Kraken' GSM-cracking software is released, Computerworld, 21. juli 2010.

Stevenson har medvirket i produksjon av følgene videospillhttp://www.mobygames.com/developer/sheet/view/developerId,42860/:
 Anarchy Online: Alien Invasion (2004), Funcom Oslo A/S
 Anarchy Online (2001), Funcom Oslo A/S
 Anarchy Online: The Notum Wars (2001), KOCH Media Deutschland GmbH
 The Longest Journey (1999), IQ Media Nordic
 DragonHeart: Fire & Steel (1996), Acclaim Entertainment, Inc.
 Winter Gold (1996), Nintendo Co., Ltd.

 Referanser 

Kategori:Norske informatikere
Kategori:Nordmenn i databransjen
Kategori:Personer fra Bergen kommune
Kategori:Fødsler i 1970